На основу члана 18. и 28. Одлуке о јавним расправама, (Службени гласник града Врања бр. 13/19), сачињава се следећи:

**ИЗВЕШТАЈ**

**О СПРОВЕДЕНОЈ ЈАВНОЈ РАСПРАВИ О**

**НАЦРТА ОДЛУКЕ О ИЗМЕНАМА И ДОПУНАМА**

**ОДЛУКЕ О БУЏЕТУ ОПШТИНЕ ВЛАДИЧИН ХАН ЗА 2023. ГОДИНУ**

**(РЕБАЛАНС 2)**

**1.**

Општинско веће Општине Владичин Хан у сарадњи са Одељењем за финансије и привреду Општинске управе Општине Владичин Хан спровело је јавну расправу о нацрту Одлуке о изменама и допунама одлуке о Буџету општине Владичин Хан за 2023. Годину (Ребаланс 2) у периоду од 07.10.2023године до 23.10.2023. године.

Отворени састанак о предложеном нацрту Одлуке о изменама и допунама Одлуке о буџету Општине Владичин Хан за 2023. Годину (Ребаланс 2) одржан је у понедељак, 23.10.2023..године у Великој сали Општине Владичин Хан са почетком у 8:00 часова. Позив за јавну расправу уредно је оглашен дана 07.10.2023. године посредством оглашавања на огласној табли Општинске управе Владичин Хан и путем званичне интернет странице Општине Владичин Хан а у организацији Општинског већа Општине Владичин Хан и Одељења за финансије и привреду .

**2**.

Отворени састанак о предложеном нацрту Одлуке о изменама и допунама Одлуке о буџету Општине Владичин Хан за 2023. Годину (Ребаланс 2) отворио је Драган Стевановић руководилац Одељења за финансије и привреду Општинске управе Владичин Хан, који је, у најважнијим сегментима, представио основне разлоге за доношење Ребаланса 2 како у делу остварења прихода и примања тако и у делу извршавања буџета односно расхода и издатака.

**3.**

Нацрт Одлуке је био доступан јавности, тако што је био постављен на интернет страници Општине Владичин Хан. Било је обезбеђено стално присуство стручног лица које је сваког радног дана, омогућавало увид у комплетан текст одлуке са давањем образложења и детаљнијих информација о појединим апропријацијама и које је указивало на могућност да се примедбе на нацрт одлуке могу достављати у писменој форми.

До почетка одржавања и на самој јавној расправи није било примедби на нацрт одлуке.

**4.**

Након уводног излагања и образложења Нацрта одлуке о измени и допуни Одлуке о буџету Општине Владичин Хан за 2023. годину учешће присутне јавности огледало се кроз давање коментара док у писаном облику примедбе, сугестије и питања нису достављана.

Јавна расправа завршена је у 8 чассова и 45 минута.

**5.**

Увидом у спискове присутних на јавној расправи утврђена је посета од укупно 19 грађана, представника месних заједница, одборника, већника, корисника буџета и осталих заинтересованих лица. По анализи структуре присутних видљиво је да су само представници корисника буџета и стручних служби Општинске управе били на истој док је НВО сектор није имао представнике.

Примедби и сугестија на нацрт Одлуке није било те Одељење Општинском већу на анализу и евентуално разматрање упућује нацрт Ребаланса буџета Општине Владичин Хан за 2023. годину без додатних предлога за измене.

Јавну расправу су организовали и реализовали Општинско веће и Одељење за финансије и привреду Општинске управе.

**Руководилац Одељења**

**за финансије и привреду**

\_\_\_\_\_\_\_\_\_\_\_\_\_\_\_\_\_\_\_\_\_\_\_

**Драган Стевановић**